ଚନ୍ଦ୍ରଶେଖର ହୋତା

ଚନ୍ଦ୍ରଶେଖର ହୋତା (ଜନ୍ମ: ୧ ଜୁଲାଇ ୧୯୮୫) ଜଣେ ଓଡ଼ିଆ ପ୍ରାବନ୍ଧିକ । ପ୍ରବନ୍ଧ ବ୍ୟତିତ ସେ କବିତା ମଧ୍ୟ ଲେଖନ୍ତି । ପୁସ୍ତକ ଚେତନାର ଅନ୍ୱେଷଣ ପାଇଁ ତାଙ୍କୁ ୨୦୨୦ ବର୍ଷର କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାର ପ୍ରଦାନ କରାଯାଇଥିଲା ।

 ବ୍ୟକ୍ତିଗତ ଜୀବନ 
ଚନ୍ଦ୍ରଶେଖର ୧୯୮୫ ମସିହାରେ ବଲାଙ୍ଗୀର ଜିଲ୍ଲାର ଲୋଇସିଂହା ଅନ୍ତର୍ଗତ ଗୁର୍ଜିଭଟାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଶମ୍ଭୂଧର ହୋତା ପ୍ରାଚୀନ ସାହିତ୍ୟର ଜଣେ ପଣ୍ଡିତ ଓ ପ୍ରବଚକ । ସେ ହାଇଦ୍ରାବାଦ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଶିକ୍ଷାଲାଭ କରିଛନ୍ତି । ସେ ଦିଲ୍ଲୀସ୍ଥିତ ଜବାହରଲାଲ ନେହେରୁ ବିଶ୍ୱବିଦ୍ୟାଳୟରେ ମଧ୍ୟ ଅଧ୍ୟୟନ କରିଛନ୍ତି । ସେ ଓଡ଼ିଶା ପୁଲିସ ବିଭାଗରେ କାର୍ଯ୍ୟରତ ଓ ବର୍ତ୍ତମାନ ନବରଙ୍ଗପୁରର ଡିଏସପି ଭାବରେ କାର୍ଯ୍ୟରତ । 

 ସାହିତ୍ୟ ରଚନା 
ସେ ପିଲାଦିନେ ଓଡ଼ିଆ କବିତା ଲେଖିବା ଆରମ୍ଭ କରିଥିଲେ । ପରେ ସେ ପ୍ରବନ୍ଧ ରଚନା ଆରମ୍ଭ କରିଥିଲେ । ତାଙ୍କ ଚେତନାର ଅନ୍ୱେଷଣ ସମେତ ଆଉ ଛଅଟି ପ୍ରବନ୍ଧ ରଚନା କରିଛନ୍ତି ।

 ରଚନାବଳୀ 
 ଚେତନାର ଅନ୍ୱେଷଣ
 କଳ୍ପନା ଅନୁଭବ ଓ ସାହିତ୍ୟ
 ଚେତନାର ଅନ୍ୱେଷଣ
 ଷଡ଼ଜ
 ଗାନ୍ଧୀ କବିତା
 ଗାନ୍ଧୀ ପ୍ରବନ୍ଧ
 ରାଧା ମୋହନ ଗଡ଼ନାୟକଙ୍କ ମନୋଗ୍ରାଫ

 ସମ୍ମାନ ଓ ପୁରସ୍କାର 
 କେନ୍ଦ୍ର ସାହିତ୍ୟ ଅକାଦେମି ଯୁବ ପୁରସ୍କାର - ୨୦୨୦
 ଗୋକର୍ଣ୍ଣିକା ପ୍ରବନ୍ଧ ସମ୍ମାନ
 ସାରସ୍ୱତ ସମ୍ମାନ
 ଅଖିଳ ଜଗନ୍ନାଥ ଦାସ ସମ୍ମାନ
 ମହୁରି ସମ୍ମାନ
 କୃଷ୍ଣେନ୍ଦୁ ସ୍ମୃତି ସମ୍ମାନ
 ବ୍ରହ୍ମପୁର ପୁସ୍ତକମେଳା ସମ୍ମାନ
 ନିଗମାନନ୍ଦ ସେବା ସମ୍ମାନ

 ଆଧାର 

ଶ୍ରେଣୀ:୧୯୮୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ